A4-0057/97

Απόφαση σχετικά με την κοινή θέση που καθόρισε το Συμβούλιο ενόψει της έγκρισης του κανονισμού του Συμβουλίου που αφορά την ενίσχυση των δημογραφικών πολιτικών και προγραμμάτων στις αναπτυσσόμενες χώρες (C4-0631/96 - 95/0166(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0631/96 - 95/0166(SYN)) ((ΕΕ C 6 της 9.1.1997, σελ. 8)),

- έχοντας υπόψη τη γνωμοδότησή του σε πρώτη ανάγνωση ((EE C 166 της 10.6.1996 σελ. 234)) επί της πρότασης της Επιτροπής προς το Συμβούλιο (COM(95)0295) ((ΕΕ C 310 της 22.11.1996 σελ. 13)),

- έχοντας υπόψη την τροποποιημένη πρόταση της Επιτροπής COM(96)0433 ((EE C 323 της 29.10.1996, σελ. 7)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 130 Χ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Ανάπτυξης και Συνεργασίας (A4-0057/97),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

(8α). ότι η Κοινότητα υποσχέθηκε να δώσει συνέχεια στη διάσκεψη του Καΐρου, ειδικότερα με την αύξηση της χρηματοδοτικής υποστήριξης δημογραφικών προγραμμάτων στις αναπτυσσόμενες χώρες σε 300 εκατ. Ecu ως το έτος 2000[semigr ]

(Τροπολογία 5)

Άρθρο 4, παράγραφος 2α (νέα)

>Κείμενο μετά την ψηφοφορία στο ΕΚ>

2α. χώρες ή οργανώσεις, οι οποίες επιτρέπουν ή προωθούν την αναγκαστική διακοπή της κύησης και τη στείρωση, καθώς και την παιδοκτονία ως μέτρα για τον έλεγχο της δημογραφικής ανάπτυξης δεν πρέπει να λαμβάνουν κοινοτική ενίσχυση.

(Τροπολογία 2)

Άρθρο 11

>Αρχικό κείμενο>

1. Η Επιτροπή επικουρείται από τη γεωγραφικώς καθοριζόμενη επιτροπή την αρμόδια για την ανάπτυξη.

>Κείμενο μετά την ψηφοφορία στο ΕΚ>

1. Η Επιτροπή επικουρείται από συμβουλευτική επιτροπή, απαρτιζόμενη από εκπροσώπους των κρατών μελών, υπό την προεδρία εκπροσώπου της Επιτροπής, ήτοι, ανάλογα με τη χώρα ή περιφέρεια που ωφελείται από τα μέτρα:

>Κείμενο μετά την ψηφοφορία στο ΕΚ>

α) για τις χώρες της Αφρικής, Καραϊβικής και Ειρηνικού από την Επιτροπή του ΕΤΑ, που συστάθηκε βάσει του άρθρου 21 της Εσωτερικής Συμφωνίας αριθ. 91/401/ΕΟΚ σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο της 4ης Σύμβασης του Λομέ, που εγκρίθηκε στις 16 Ιουλίου 1990 από τους εκπροσώπους των κρατών μελών που συνήλθαν στο πλαίσιο του Συμβουλίου(1)[semigr ]

>Κείμενο μετά την ψηφοφορία στο ΕΚ>

β) για τις χώρες της Μεσογείου από την Επιτροπή MED, που συστάθηκε βάσει του άρθρου 6 του κανονισμού αριθ. 1762/92/ΕΟΚ, σχετικά με την εκτέλεση των πρωτοκόλλων για τη χρηματοδοτική και τεχνική συνεργασία που συνήφθη μεταξύ της Κοινότητας και τις μεσοειακές χώρες μη μέλη(2)[semigr ]

>Κείμενο μετά την ψηφοφορία στο ΕΚ>

γ) για τις χώρες της Λατινικής Αμερικής και της Ασίας από την Επιτροπή ALA που συστάθηκε βάσει του άρθρου 15 του κανονισμού αριθ. 443/92/ΕΟΚ, σχετικά με τη χρηματοδοτική και τεχνική αρωγή καθώς την οικονομική συνεργασία με τις αναπτυσσόμενες χώρες της Ασίας και της Λατινικής Αμερικής(3).

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρός της σε συνάρτηση με τον επείγοντα χαρακτήρα του θέματος. Η γνώμη δίνεται με την πλειοψηφία η οποία προβλέπεται στο άρθρο 148 παρ. 2 της Συνθήκης για την έκδοση των αποφάσεων που καλείται να λάβει το Συμβούλιο ύστερα από πρόταση της Επιτροπής. Κατά την ψηφοφορία στην επιτροπή οι ψήφοι των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, χωρίς καθυστέρηση, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν, μετά τη λήξη της προθεσμίας τριών μηνών από την υποβολή της πρότασης στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στη επιτροπή σχέδιο των μέτρων που πρέπει να ληφθούν. Η εν λόγω επιτροπή διατυπώνει τη γνώμη της σχετικά με αυτό το σχέδιο εντός προθεσμίας που καθορίζει ο πρόεδρός σε συνάρτηση με το επείγον του εκάστοτε θέματος, ενώ αν είναι απαραίτητο διεξάγεται σχετική ψηφοφορία.

Η γνώμη εγγράφεται στα πρακτικά[semigr ] εξάλλου, κάθε κράτος έχει το δικαίωμα να ζητήσει να συμπεριληφθεί η θέση του στα εν λόγω πρακτικά.

Η Επιτροπή λαμβάνει υπόψη στο μεγαλύτερο δυνατό βαθμό τη γνώμη της Συμβουλευτικής Επιτροπής. Ενημερώνει την εν λόγω επιτροπή για τον τρόπο με τον οποίο έλαβε υπόψη της τη γνώμη.

>Αρχικό κείμενο>

3.Μια φορά κατ' έτος, στο πλαίσιο κοινής συνεδρίασης των επιτροπών της παραγράφου 1 ανταλλάσσονται απόψεις με βάση παρουσίαση, εκ μέρους του αντιπροσώπου της Επιτροπής, των γενικών κατευθύνσεων των δράσεων που θα εκτελεστούν κατά το επόμενο έτος.

>Κείμενο μετά την ψηφοφορία στο ΕΚ>

3. Πραγματοποιείται μια φορά ετησίως ανταλλαγή απόψεων βάσει της παρουσίασης από τον εκπρόσωπο της Επιτροπής των γενικών κατευθύνσεων για τις δράσεις που θα αναληφθούν για το επόμενο έτος, στο πλαίσιο μιας κοινής συνεδρίασης των τριών επιτροπών που αναφέρονται στην πρώτη παράγραφο.

(1). ΕΕ L 229 της 17.8.1991, σελ. 288

(2). ΕΕ L 181 της 1.7.1992, σελ. 1

(3). ΕΕ L 52 της 27.2.1992, σελ. 1